text: پروجیکٹ کا افتتاح کرتے ہوئے جناب کے جے الفونس نے پروجیکٹ کی تکمیل کے لیے ریاست کے ذریعے کی گئی کوششوں کی تعریف کی اور کہا کہ گنگٹاک ، ناقابل یقین طور پر صاف ستھرا ہے، جو کہ اپنی صفائی ستھرائی اور مہمان نوازی کے اعتبار سے دنیا کے کسی بھی صاف ستھرے شہر سے مقابلہ کرسکتا ہے۔ گزشتہ سال سیاحت کے شعبے میں ہندوستان کی حصولیابیوں پر روشنی ڈالتے ہوئے وزیرموصوف نے کہا کہ سال 2017 کے لیے سیاحت سے متعلق ڈبلیو ٹی ٹی سی کے ذریعے سفر اور سیاحت کی طاقت اور کارکردگی میں تیسرا مقام دیا گیا ہے۔ 2017 میں غیرملکی سیاحوں کی آمد کے اعتبار سے بھارت نے چار فیصد نمو حاصل کی ہے، جبکہ عالمی سیاحت میں سات فیصد کا اضافہ ہوا ہے۔وزیرموصوف نے سکم میں گھر میں قیام کے معاملے میں، جس میں سماج کے تمام طبقات کے لیے روزگار کے مواقع حاصل ہوئے ہیں، ریاستی حکومت کے ذریعے کیے گئے اقدامات کی بھی تعریف کی اور پائیدار سیاحت نیز سیاحتی مقامات میں پھیلاؤ کے لیے ریاستی حکومت کے ذریعے اٹھائے گئے قدم کی بھی تعریف کی۔ وزیرموصوف نے کہا کہ مرکزی وزارت سیاحت نے سودیش درشن اسکیم کے تحت سکم میں دوسرے پروجیکٹ کو بھی منظوری دی تھی، جس کا 75 فیصد کام مکمل ہوگیا ہے۔